เรื่องร้องเรียน (ถนน) วันที่ 2022-06-05 19:25:37 — แขวงบางแคเหนือ เขตบางแค กรุงเทพมหานคร
ร้านส้มตำป้าราตรีสร้างผลกระทบให้กับชาวบ้านผู้อยู่อาศัยในทาวน์เฮ้าส์ด้านหลังของร้านส้มตำดังกล่าว มาเป็นระยะเวลายาวนาน พวกเราได้มีการร้องเรียนไปที่เขตบางแค ทั้งฝ่ายสิ่งแวดล้อม (เรื่องกลิ่นและเสียงที่สร้างความเดือดร้อนให้ชาวบ้าน) และฝ่ายโยธา (เรื่องที่ร้านลักลอบตั้งเพิงโดยพละการ โดยไม่มีการขออนุญาตสร้างอาคาร  และขอใบอนุญาตประกอบร้านอาหาร จากทางเขตบางแค) ซึ่งรวมระยะเวลาการร้องเรียนน่าจะเกือบ 1 ปีเต็ม แต่ในปัจจุบัน ทางร้านส้มตำดังกล่าวก็ยังเปิดขาย และสร้างความเดือดร้อนให้กับผู้อยู่อาศัยในทาวน์เฮ้าส์ด้านหลังของร้านอยู่อย่างต่อเนื่อง

ผมในฐานะตัวแทนของผู้อยู่อาศัยในทาวน์เฮ้าส์ด้านหลังของร้าน จึงขอกราบรบกวนกลุ่มเพื่อนท่านชัชชาติ ช่วยเร่งรัดการแก้ปัญหาที่กล่าวมาข้างต้นโดยเร็ว เนื่องจากปัจจุบันร้านส้มตำจะมี 2 กะ คือ กะดึก (ปิดร้านตี 2) และกะเช้า (เปิดร้านเตรียมของตั้งแต่ตี 5) ซึ่งทำให้ชาวบ้านมีปัญหาเรื่องการพักผ่อน และไม่เคยรู้สึกว่าตนเองซื้อบ้านแล้วจะได้รับความสงบสุขใดๆ เพราะมีร้านดังกล่าวลักลอบตั้งร้านอย่างผิดกฏหมายอยู่ด้านหลังบ้านมาโดยตลอด นะครับ